Մեր զրույցին միջամտեց նաև ավագանու թեկնածուներից Արմեն Հովհաննիսյանի վստահված անձը, ով նշեց, որ ականտես են եղել, թե ինչպես մի աղջիկ մոտեցավ քվեախցիկին և լուսանկարեց քվեաթերթիկը: Դա նկատել են լուսանկարելու ժամանակ ձայնից: Ապա քվեարկելուց հետո խնդրել են հեռախոսի մեջ ցույց տալ նկարը: Քվեարկողը խոստացել է ջնջել լուսանկարը, սակայն, ըստ վստահված անձի, համոզված չեն, որ արդեն չէր ուղարկել այն: Նա նշեց, որ այդ աղջիկը Կապանի անվանի մարդկանցից մեկի դուստրն է: Ապա հավելեց, որ վախի գործոնը շատ լավ աշխատում է ընտրատեղամասում: Նա ասաց նաև, որ շատ մեծ կուտակուկներ կան, ուղղորդումներ, և ակնառու է, թե մարդիկ ուղղորդված ինչպես են ներս մտնում: